《读契嵩非韩三十首》
宋代·林希逸

此缁何事与韩仇，可怪真如撼树蜉。唤作辨才知汝误，看成寐语使人羞。

赐云日月无容毁，甫叹江河不废流。者也之乎三十首，千年贻笑几时休。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。